【三T】$200萬三T最巴閉
2024年04月30日 18:30
東網電視
更多新聞短片
今次賽事三T未有多寶累積,預計$10一注獨中派$200萬。巴度近期成績不俗,3月取6W,4月亦有4W,今次三T頭兩關坐騎都有講惡實力,一於作為重心。頭關「鑽飾璀璨」今季轉投廖康銘馬房後已取得兩捷,路程分別係谷中及泥地1200米,換言之並非獨沽一味擅泥地。上仗跑谷草1200米步速甚快下亦放入三甲,看來回氣一輪後,狀態已重新回起,難得排3檔,放入一席應該不難。次關巴度接手「北海盜」,雖然此駒近兩仗贏馬或入Q都係跑五班,但之前在四班亦跑過第3,反映就算回升上四班亦夠爭,今次只負120磅布文無奈放手,巴度有運執到寶,必不手軟。